PREDBEŽNÁ INFORMÁCIA
(podľa §  9 zákona č.  400/2015 Z. z. o tvorbe právnych predpisov
 a o Zbierke zákonov Slovenskej republiky a o zmene a doplnení niektorých zákonov)
	1. Pripravovaný právny predpis:

	Návrh vyhlášky Ministerstva zdravotníctva Slovenskej republiky, ktorou sa ustanovuje index rizika nákladov na zdravotnú starostlivosť na rok 2027.


	2. Základné ciele právnej úpravy:

	V zmysle § 28 ods. 12 písm. a) zákona č. 580/2004 Z. z. Ministerstvo zdravotníctva Slovenskej republiky ustanoví všeobecne záväzným právnym predpisom do 31. decembra 2026 index rizika nákladov na príslušný kalendárny rok, t. j. na rok 2027. 
Návrh vyhlášky Ministerstva zdravotníctva Slovenskej republiky, ktorou sa ustanovuje index rizika nákladov na zdravotnú starostlivosť na rok 2027 bude obsahovať hodnoty indexu rizika nákladov na zdravotnú starostlivosť na kalendárny rok 2027. Index rizika nákladov ustanovený touto vyhláškou sa prvýkrát použije v marci 2027 pri mesačnom prerozdeľovaní poistného za mesiac január 2027.


	3. Zhodnotenie súčasného stavu:

	Prerozdeľovanie poistného sa realizuje na základe stanovených indexov rizika nákladov. Jedným z kľúčových aspektov spravodlivosti prerozdeľovania poistného a napĺňania princípu solidarity je správne a objektívne stanovenie indexov rizika nákladov na zdravotnú starostlivosť. Transparentnosť a objektivita však sú zaručené, pokiaľ sú zdravotným poisťovniam, pre ktoré sú indexy rizika nákladov primárne určené, známe postupy ich výpočtu, preto v súvislosti s prípravou indexov rizika nákladov na rok 2027 prebieha intenzívna spolupráca so zdravotnými poisťovňami ako aj ich oboznamovanie s výsledkom výpočtov.


	4. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.  Lehota na zasielanie podnetov/návrhov je do 28. 8. 2026.


	Kontaktné údaje:

	Ministerstvo zdravotníctva Slovenskej republiky
Odbor poisťovníctva 
Limbová 2
837 52 Bratislava 52
e-mail: zakon580@health.gov.sk


	5. Predpokladaný termín začatia pripomienkového konania: 

	september 2026








Kamil Šaško
minister zdravotníctva
Slovenskej republiky

